Кожнае свята вёскі – гэта цёплая сустрэча землякоў, яднанне пакаленняў, цудоўная магчымасць узгадаць свае карані і яшчэ раз пераканацца ў тым, што найлепшы куточак на зямлі той, дзе пашчасціла нарадзіцца. З такім настроем 14 ліпеня віталі сваю малую радзіму і жыхары вёскі Уладзімірова. Да ўрачыстага дня заўзята рыхтаваліся, наводзілі парадак, і насельнікі, і раённыя службы. Гэта, віншуючы вяскоўцаў, адзначыў старшыня Дабрынёўскага сельсавета Міхаіл Васільевіч Курак: – Дзякуй ўсім насельнікам Уладзімірова, стараннямі якіх вёсачка выглядае сёння такой утульнай і прыгожай. Напярэдадні тут пашчыравалі і дарожнікі: аднавілі знакі, паставілі новыя лаўкі на прыпынках; і электрыкі, якія ў поўным аб’ёме адладзілі вулічнае асвятленнне. Граматай раённага Савета дэпутатаў быў адзначаны стараста в